OBRAZLOŽENJE IZVJEŠTAJA O IZVRŠENJU FINANCIJSKOG PLANA CENTRA ZA PRUŽANJE USLUGE U ZAJEDNICI VRBINA SISAK ZA RAZDOBLJE OD 01.01.2025. DO 30.06.2025. GODINE

Opće napomene:

* Izvještaj o izvršenju financijskog plana Centra za pružanje usluga u zajednici Vrbina Sisak je sastavljen sukladno Zakonu o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023)
* iznosi u Izvještaju o izvršenju Financijskog plana su iskazani u eurima na dvije decimale
* izvještaj o prihodima i rashodima prema ekonomskoj klasifikaciji je iskazan sukladno kontima prihoda i rashoda u računskom planu, na razini razreda, skupine, podskupine i odjeljka ekonomske klasifikacije
* izvještaj o prihodima i rashodima prema izvorima financiranja iskazuje podatke o izvršenju prihoda i rashoda na razini razreda i skupine pojedinog izvora financiranja
* izvještaj o rashodima prema funkcijskoj klasifikaciji iskazuje rashode na razini razreda i skupine funkcijske klasifikacije
* Posebni dio Izvještaja o izvršenju Financijskog plana iskazuje podatke o izvršenju prihoda i rashoda raspoređene u programe i aktivnosti ustanove, iskazane na razini razreda, skupine i odjeljka ekonomske klasifikacije
* Budući da nije bilo realiziranih izmjena i dopuna Financijskog plana u 2025. godini, stupac Izvorni plan 2025. godine je jednak stupcu Tekući plan 2025. godine
* Budući da Centar za pružanje usluga u zajednici Vrbina Sisak nema preuzetih ugovorenih zaduživanja na tržištu novca i dana jamstva i plaćanja po protestiranim jamstvima, ovaj izvještaj **ne sadrži** propisane Posebne izvještaje:
  + Izvještaj o zaduživanju na domaćem i stranom tržištu novca i kapitala
  + Izvještaj o danim jamstvima i plaćanjima po protestiranim jamstvima

Obrazloženje Izvještaja o izvršenju Financijskog plana za prvo polugodište 2025. godine se sastoji od:

1. Obrazloženje ostvarenja prihoda i primitaka, rashoda i izdataka
   1. Izvještaj o prihodima i rashodima prema ekonomskoj klasifikaciji
   2. Izvještaj o prihodima i rashodima prema izvorima financiranja
   3. Izvještaj o rashodima prema funkcijskoj klasifikaciji
   4. Račun financiranja
2. Obrazloženje prijenosa sredstava iz prethodne godine i prijenos sredstava u iduće obračunsko razdoblje

NAPOMENA: sukladno čl. 42. Pravilnika u polugodišnjem izvještaju o izvršenju Financijskog plana daje se obrazloženje samo općeg dijela, dok se obrazloženje posebnog dijela daje samo u godišnjem izvještaju o izvršenju.

1. Obrazloženje ostvarenja prihoda i primitaka, rashoda i izdataka
   1. RAČUN PRIHODA I RASHODA PO EKONOMSKOJ KLASIFIKACIJI

U promatranom razdoblju **prihodi poslovanja** su iskorišteni u iznosu od 440.796,15 eura, te je iskorišteno 48,26% od ukupnih prihoda predviđenih Financijskim planom za 2025. godinu:

1. **Prihodi iz nadležnog proračuna (67)** su iskorišteni u iznosu od 435.530,15 eura, što predstavlja iskorištenje od 49,45% u odnosu na financijski plan.
2. **Prihodi po posebnim propisima (65)** se odnose na uplaćene participacije za smještaj korisnika, koje roditelji/skrbnici uplaćuju za korisnike Doma. U promatranom razdoblju uplaćeno je 800,00 eura participacija, što je više za 14,29% u odnosu na plan (zaprimljen veći iznos uplata sukladno izdanim Rješenjima o obveznicima plaćanja).
3. **Prihodi od donacija (63)** iznose 4.466,00 eura, a odnose se na zaprimljene uplate donacija pravnih i fizičkih osoba (namjenske i nenamjenske). Iznos je približan prošlogodišnjem koji je iznosio 4.476,54 eura.
4. **Pomoći od subjekata unutar općeg proračuna** se odnose na:
   1. **Tekuće pomoći od institucija i tijela EU (6323)** u u 2024. godini iznosi 36.504,02 eura se odnosi na sredstva za isplatu plaća iz sredstava NPOO, koje obuhvaćaju isplatu plaća voditelja mjere intenzivne pomoći i nadzora i obiteljskih suradnika, sa izvora financiranja IF: 581 (Mehanizam za oporavak i otpornost), što nije planirano u izvornom Financijskom planu za tekuću godinu. U 2025. godini navedeno iznosi 40.209,90 eura, ali je izvršenje iskazano u okviru skupine 67 zbog promjene računovodstvene metodologije.
   2. **Tekuće pomoći od izvanproračunskih korisnika (6341)** se odnose na sredstva Hrvatskog zavoda za zapošljavanje koja su isplaćena na žiro račun Ustanove, a namijenjena su za isplatu plaća pripravnika u budućem razdoblju. U 2024. godini je isplaćeno 25.990,08 eura. U 2025. godini nije realizirana isplata, budući da Ustanova nema zaposlenih pripravnika (planirano 28.222,00 eura).

**Rashodi poslovanja** u prvom polugodištu 2025. godine su iskorišteni u odnosu na Financijski plan u obujmu od 56,24%, a u odnosu na isto razdoblje prošlu godinu su veći za 36,11%. Rashodi poslovanja se sastoje od:

* **Rashoda za zaposlene (31)** koji su iskorišteni u iznosu od 442.439,49 eura, a iskorištenost je 60,59% u odnosu na Financijski plan, te su veći za 39,87% u odnosu na isto razdoblje 2024.g. Razlog povećanja je porast osnovice za izračun plaće i veći broj zaposlenika.
* **Materijalnih rashoda (32)** koji iznose 58.359,19 eura, čije iskorištenje iznosi 35,60% u odnosu na Financijski plan, te je iskorištenje veće u odnosu na prošlogodišnje razdoblje za 11,84%. Materijalni rashodi su približni kao prošlogodišnje razdoblje, ali se očekuje veće izvršenje u drugom polugodištu (zbog poslovanja na novoj lokaciji – stan za organizirano stanovanje uz sveobuhvatnu podršku). U slučaju viška sredstava na skupini 32, do kraja proračunske godine će se izvršiti izmjene i dopune Financijskog plana, sukladno tekućem poslovanju Ustanove.
* **Financijskih rashoda** koji uključuju naknadu banke i ostale financijske rashode, a u prvom polugodištu 2025. godine iznose 385,40 eura. Iskorištenje iznosi 41,44% u odnosu na Financijski plan, a u odnosu na prošlogodišnje razdoblje iskorištenje je veće za 17,25%.
* **Naknade građanima i kućanstvima** se odnose na isplatu džeparca i ostalih plaćanja u naravi za korisnike Ustanove, a iznosi 11.676,07 eura. Iskorištenje u odnosu na Financijski plan 2025. iznosi 63,80%, ali iskorištenje u odnosu na isto razdoblje prošle godine je veće za 37,64% (značajnije povećanje bazirano na broju korisnika koji ostvaruju naknadu za osobne potrebe – uz povećanje osnovice za obračun naknade od 01.01.2025. godine, ali i skupljih naknada u naravi – izleti, putovanja, rekreacijske usluge).

**Rashodi za nabavu nefinancijske imovine** su realizirani djelomično iz donacijskih sredstava (IF:61), a dijelom iz proračunskih sredstava (IF:11), i to:

* **Uređaji, strojevi i oprema za ostale namjene (4227)** u iznosu od 7.982,55 eura
  + iznos od 708,85 eura se odnosi na realiziranu nabavu namještaja za smještaj korisnika Ustanove, a plaćanje je realizirano iz donacijskih sredstava.
  + iznos od 7.273,70 eura se odnosi na opremanje stana za organizirano stanovanje korisnika uz sveobuhvatnu podršku
  1. RAČUN PRIHODA I RASHODA PO IZVORIMA FINANCIRANJA

U navedenom djelu izvještaja su prikazani prihodi i rashodi po izvorima financiranja, koji su prethodno objašnjeni po ekonomskoj klasifikaciji, odnosno po računima iz računskog plana.

Izvori financiranja su:

**IF:11** – proračunski prihodi planirani za izvršenje iz nadležnog proračuna, te su odobreni od strane Ministarstva rada, mirovinskoga sustava, obitelji i socijalne politike

**IF:43** – prihodi za posebne namjene, a uključuje naplaćene participacije za smještaj korisnika

**IF:52** – ostale pomoći (prihodi od Hrvatskog zavoda za zapošljavanje za financiranje plaća pripravnika)

**IF:58 –** razvoj socijalnih usluga u zajednici, a odnosi se na sredstva namijenjena za isplatu plaća obiteljskim suradnicima i voditeljima mjere intenzivne stručne pomoći i nadzora, osigurana iz Nacionalnog plana oporavka i otpornosti 2021.-2026.

**IF:61** – prihodi od primljenih donacija pravnih i fizičkih osoba (uključuje namjenske i nenamjenske donacije)

**IZVOR FINANCIRANJA 11 – PRORAČUNSKI PRIHODI I RASHODI**

Prihodi iz nadležnog proračuna iznose 395.320,25 eura (iskorištenje plana 44,88%)

Rashodi iz nadležnog proračuna iznose 457.334,54 eura (iskorištenje plana 51,92%)

Manjak prihoda na IF:11 iznosi 62.014,29 eura (nastaje zbog promjene računovodstvene metodologije od 01.01.2025. , uključeni su i rashodi za razdoblje 12/2024).

**IZVOR FINANCIRANJA 43 – PRIHODI ZA POSEBNE NAMJENE**

Ostvareni prihodi od uplaćenih participacija za smještaj korisnika u promatranom razdoblju 2025. godine iznose 800,00 eura. Navedeni iznos je uplaćen u Državni proračun.

**IZVOR FINANCIRANJA 52 – OSTALE POMOĆI**

Ukupni rashodi za isplaćene plaće pripravnika u 2025. godini iznose 10.855,17 eura (zaključno s razdobljem 04/2025, budući da nakon toga Ustanova nema zaposlenih pripravnika). Budući da se ne radi o proračunskim prihodima, trošak za plaće pripravnika je financiran iz prenesenih sredstava iz 2024. godine (uplaćena sredstva HZZ-a).

**IZVOR FINANCIRANJA 58 – RAZVOJ SOCIJALNIH USLUGA U ZAJEDNICI**

Navedeni izvor financiranja se odnosi na isplatu plaća za 3 djelatnika (obiteljski suradnici i voditelj mjere intenzivne stručne pomoći i nadzora nad ostvarivanjem skrbi o djetetu) financirane iz sredstava Nacionalnog programa oporavka i otpornosti 2021.-2026, aktivnosti T797014 Razvoj socijalnih usluga u zajednici – NPOO. Prihodi iznose 40.209,90 eura, a rashodi 47.012,70 eura. Manjak prihoda na IF: 581 iznosi 6.802,80 eura (nastaje zbog promjene računovodstvene metodologije od 01.01.2025. , uključeni su i rashodi za razdoblje 12/2024, a da navedeni rashodi nisu uključeni prihodi i rashodi na IF:581 bi bili jednaki).

**IZVOR FINANCIRANJA 61 – DONACIJE PRAVNIH I FIZIČKIH OSOBA**

U prvom polugodištu 2025. zaprimljeno je prihoda donacija pravnih i fizičkih osoba u iznosu od 4.466,00 eura, što je 0,24% manje u odnosu na isto razdoblje prošle godine (približno jednak iznos). Rashodi koji su financirani iz donacijskih izvora iznose od 5.640,29 eura, što predstavlja iskorištenje financijskog plana 2025. godinu od 156,67% (iskorištenje veće od plana je podmireno iz sredstava prenesenih iz prethodnih razdoblja). Iznos od 4.931,44 eura se odnosi na rashode poslovanja financirane iz donacijskih sredstava, a iznos od 708,85 eura na rashode za nabavu dugotrajne imovine.

* 1. IZVJEŠTAJ O RASHODIMA PREMA FUNKCIJSKOJ KLASIFIKACIJI

Temeljna djelatnost Centra za pružanje usluga u zajednici Vrbina Sisak je NKD 8790. Ostale djelatnosti socijalne skrbi sa smještajem, odnosno usluge smještaja djece bez odgovarajuće roditeljske skrbi. Navedeno se klasificira pod proračunsku kategoriju 10. Socijalna zaštita, potkategoriju 104. Obitelj i djeca. Zbog toga je u navedenoj kategoriji iskazan iznos rashoda od 467.356,30 eura. Udio iskorištenja u odnosu na Financijski plan 2025. godine iznosi 51,17%. U odnosu na usporedno razdoblje 2024. godine, iskorištenje je veće za 36,48%. Izuzetak su sredstva iz Nacionalnog programa oporavka i otpornosti 2021.-2026, koja su svrstana u potkategoriju 109. Aktivnosti socijalne zaštite koje nisu drugdje svrstane. Također, kategorija 107. Socijalna pomoć stanovništvu koje nisu obuhvaćeno redovnim socijalnim programima se odnosi na nabavu namještaja iz proračunskih sredstava za opremanje stana za organizirano stanovanje uz sveobuhvatnu podršku, Program 4003 Podizanje kvalitete i dostupnosti socijalne skrbi, Aktivnost K618350 Poboljšanje infrastrukture u sustavu socijalne skrbi.

* 1. RAČUN FINANCIRANJA

U promatranom izvještajnom razdoblju Centar za pružanje usluga u zajednici Vrbina Sisak nema planiranih i realiziranih primitaka od financijske imovine i zaduživanja, te izdataka za financijsku imovinu i otplate zajmova u svom Financijskom planu. Zbog navedenoga, Račun financiranja ne sadrži podatke.

1. Obrazloženje prijenosa sredstava iz prethodne godine i prijenos sredstava u iduće obračunsko razdoblje

Preneseni višak prihoda iz prethodne proračunske godine iznosi 382.310,71 eura.

Višak prihoda iz prethodne godine se zbraja s prihodima poslovanja u 2025. godini u iznosu od 440.796,15 eura. Navedeni iznos se umanjuje za rashode poslovanja u iznosu od 513.660,15 eura i rashode za nabavu nefinancijske imovine u iznosu od 7.982,55 eura.

S datumom 30.06.2025. godine preostali iznos od **301.464,16 eura** se prenosi u iduće obračunsko razdoblje, kao višak prihoda poslovanja raspoloživ u budućem obračunskom razdoblju. Navedeni iznos se sastoji od:

Preneseni višak prihoda iz 2024. godine = 382.310,71 eura

Prihodi i rashodi od donacija u 2025.g. (IF:61) = -1.174,29 eura

Proračunski prihodi i rashodi u 2025.g. (IF:11) = -62.014,29 eura

Ostale pomoći u 2025. g. (IF:52) = -10.855,17 eura

Razvoj socijalnih usluga u zajednici 2025. g. (IF:581) = -6.802,80 eura

**UKUPNO: 301.464,16 eura**

M.P.

Voditelj računovodstva Ravnatelj

Martin Topalović, mag. oec. Stjepan Čivić, mag. prim. educ.